# data[].attributes.headline
Kennsla og nýting á þekkingu nemenda Víkurskóla

# data[].attributes.subject
Kennsla og nýting á þekkingu nemenda Víkurskóla

# data[].attributes.body
Á vorönn prufuðum við að nýta þá þekkingu sem nemendur okkar hafa og fá aðstoð þeirra við að kynna kosti samþættingar og leiðsagnarnáms.

Fyrsta verkefnið var í samstarfi við Súsönnu Margréti Gestsdóttur, lektor við Menntavísindasvið Háskóla Íslands. Þar tókum við átta nemendur með okkur til að kynna samþættinguna okkar Uglur fyrir kennaranemenum. Eftir að við höfðum haldið smá tölu fóru kennaranemar að útbúa sína eigin uglu með aðstoð sérfræðinganna okkar nemendanna. Reynslan og upplifunin skilaði á allan hátt góðum árangri.

Við í Víkurskóla tökum síðan oft við heimsóknum úr öðrum skólum og eftir að krakkarnir höfðu sýnt og sannað að þau höfðu svo mikið fram að færa fórum við í að þjálfa tvo hópa af nemendum í 10. bekk til útskýra og segja frá leiðsagnarnámi í gegnum Uglur. Það má með sanni segja að þessi aðferð virkar vel og ætlum við því að halda því áfram.

# data[].attributes.headline
Förum á flug: Nýsköpun, samþætting og teymisvinna í skólastarfi Víkurskóla

# data[].attributes.subject
Förum á flug: Nýsköpun, samþætting og teymisvinna í skólastarfi Víkurskóla

# data[].attributes.body
Við Hildur erum spenntar að deila nýlegri grein okkar sem birtist í Skólaþráðum - tímariti Samtaka áhugafólks um skólaþróun í janúar síðastliðin. Greinin kafar ofan í þróun og framkvæmd samþættingar námsgreina í eitt fag, Uglu, ásamt því hvernig við nýtum leiðsagnarnám í kennslu. Fyrir þá sem hafa áhuga á að kynnast efninu frekar veitir greinin nákvæma innsýn í þróunarstarf okkar. Hér er hlekkur til að lesa meira um starfið okkar í Víkurskóla.

# data[].attributes.attachment_link.readable_text
Ágústráðstefna Samtaka áhugafólks um skólaþróun verður í Hraunvallaskóla í Hafnarfirði 14. ágúst

Þema ráðstefnunnar að þessu sinni verður: Hæfnimiðað nám og leiðsagnarnám.

Meðal aðalfyrirlesara verða þau Nanna Kr. Christiansen, ráðgjafi um leiðsagnarnám, Hulda Dögg Proppé, deildarstjóri í Sæmundarskóla, Ívar Rafn Jónsson, lektor við Háskólann á Akureyri og Valgarð Már Jakobsson skólameistari Framhaldsskólans í Mosfellsbæ. Öll hafa þau verið frumkvöðlar um innleiðingu leiðsagnarnáms.

Meðal annarra sem leggja af mörkum með fyrirlestrum, mál- og vinnustofum verða kennarar við Heiðarskóla, Holtaskóla, Hörðuvallaskóla, Njarðvíkurskóla, Norðlingaskóla og Víkurskóla (í Reykjavík). Þau mun segja frá reynslunni af innleiðingu hæfnimiðaðs náms og leiðsagnarnáms og deila hugmyndum. Kennarar í Víkurskóla munu einnig standa fyrir vinnustofu um sem þeir kenna við hugsandi kennslurými í stærðfræði og fjalla um gervigreind í skólastarfi. Jóhann Örn Sigurjónsson, sérfræðingur hjá nýrri Miðstöð menntunar og skólaþjónustu (MMS), ræðir hvað læra má um hæfnimiðað nám með hliðsjón af niðurstöðum Quint-rannsóknarinnar (samnorrænt rannsóknarverkefni) og Sigurður Haukur Gíslason, kennsluráðgjafi í upplýsingatækni, ræðir reynsluna af innleiðingu spjaldtölva í Kópavogi. Ármann Halldórsson, kennari við Verzlunarskóla Íslands og Michael Bang Sørensen, kennari við Det Frie Gymnasium í Kaupmannahöfn standa fyrir málstofu um námsmat í framhaldsskólum, m.a. um mun á námsmatsmenningu hér á landi og í Danmörku.

Starfsfólk Mixtúru (sköpunar og upplýsingatækniver skóla- og frístundasviðs Reykjavíkur) verður með vinnustofur, m.a. um stafrænar lausnir í tengslum við námsmat og um gervigreind.

Fleiri atriði geta bæst á dagskrá.
Takið daginn frá! Nánari upplýsingar og skráning verður auglýst síðar.

# data[].attributes.attachment_link.description
Ágústráðstefna Samtaka áhugafólks um skólaþróun verður í Hraunvallaskóla í Hafnarfirði 14. ágúst Þema ráðstefnunnar að þessu sinni verður: Hæfnimiðað nám og ...

# data[].attributes.attachment_link.description
Check out this Poster designed by Hildur Seljan.

# data[].attributes.body
Vefsíða um Uglurnar okkar í Víkurskóla er þessa dagana að líta dagsins ljós - endilega fylgist með!

# data[].attributes.attachment_link.title
uglur.site - Samþætting námsgreina í Víkurskóla

# data[].attributes.body
Fiona Oliver er með B.A. í alþjóðlegu námi í menntunarfræði og M.Ed. í kennslufræði grunnskóla og ólst upp í Kanada. Hún hefur starfað við Barnaskóla Hjallastefnunnar, Kelduskóla og nú Víkurskóla. Frá 2019 hefur Fiona verið leiðtogi í leiðsagnarnámi í svokölluðum þekkingarskólum. Fiona skrifaði umsögn um bók Nönnu Kristínar Christiansen Leiðsagnarnám, hvers vegna, hvernig, hvað? sem birtist í Skólaþráðum. Hún tók að sér að verða leiðtogi leiðsagnarnáms og hefur haldið því starfi áfram í Víkurskóla með afar góðum árangri. Síðustu tvö ár hefur hún haldið úti námskeiði fyrir Menntafléttuna sem kallast Leiðsagnarnám – fyrstu skrefin. Fiona hlaut viðurkenningu Íslensku menntaverðlaunanna í flokknum Framúrskarandi kennari árið 2023.

Hildur Seljan er með B.A. í ensku og kennsluréttindi í framhalds- og grunnskóla. Hildur er að austan en hefur einnig búið lengi á Suðurlandi og í Reykjavík. Hún býr nú í Reykjavík ásamt eiginmanni, tveimur börnum og læðunni Lunu sem stjórnar heimilinu. Hún hefur aðallega fengist við enskukennslu, bæði í framhalds- og grunnskóla, en með tímanum hafa fleiri og fleiri námsgreinar bæst við og nú er hún búin að kenna allar skyldugreinar grunnskólans nema stærðfræði. Hildur hefur kennt víða, m.a. í Menntaskólanum á Egilsstöðum, Menntaskólanum í Kópavogi, Sæmundarskóla og Kársnesskóla. Starfsárin við kennslu eru nú að verða tólf. Hildur tók þátt í að móta nýtt skólakerfi í Menntaskólanum á Egilsstöðum sem kallast spannakerfi og bjó til, ásamt samkennara, fyrstu áfangalýsingarnar í ensku sem notaðar voru sem grunnur um land allt í framhaldsskólum. Hildur hefur einnig tekið að sér enskukennslu á áfangaheimilinu Krýsuvík í gegnum MK og fannst henni það gjöfult og skemmtilegt verkefni. Hún byrjaði sem kennari við Víkurskóla haustið 2021 og fór strax inn í uglurnar en einnig hefur hún tekið að sér að leiða kynfræðslu í Víkurskóla og er komin á fullt skrið í Erasmus+ verkefnum skólans. Hildi finnst uglur gefa sér endalaus tækifæri til sköpunar og frelsis og líður alveg eins og Fionu; í réttum teymum er allt hægt og allt skemmtilegt! Hildur er í leiðtogahlutverki í uglum.

# data[].attributes.attachment_caption
Hildur, Edda og Fiona að taka við verðlaununum.

# data[].attributes.headline
Hvatningarverðlaun Skóla- og frístundaráðs 2023

# data[].attributes.subject
Hvatningarverðlaun Skóla- og frístundaráðs 2023

# data[].attributes.body
Víkurskóli fékk hvatningarverðlaun Skóla- og frístundaráðs fyrir verkefnið Regnboginn sem er ugla sem kennd var í fyrsta sinn í 9. bekk haustið 2022. Regnboginn er námsefni um hinseginleikann sem eykur og dýpkar skilning nemenda á hinseginleika. Nemendur unnu fjölbreytt verkefni á meðan uglunni stóð en loka m.a. barnaefni þar sem hinseginleiki kemur við sögu.

Höfundar Regnbogans eru Edda, Fiona og Hildur og tóku þær við verðlaunum á Öskudagsráðstefnunni.

# data[].attributes.body
Það er gífurlega einfalt að samtvinna leiðsagnarnám við uglukennsluna.

# data[].attributes.attachment_caption
Uglan er tákn visku, en einnig er hún víðsýn og klók.

# data[].attributes.headline
Fiona Elizabeth Oliver og Hildur Anna Seljan, kennarar í Víkurskóla: Uglur - samþætting námsgreina á unglingastigi með leiðsagnarnám að leiðarljósi

# data[].attributes.subject
Fiona Elizabeth Oliver og Hildur Anna Seljan, kennarar í Víkurskóla: Uglur - samþætting námsgreina á unglingastigi með leiðsagnarnám að leiðarljósi

# data[].attributes.body
Víkurskóli er nýsköpunarskóli þar sem lögð er áhersla á skapandi hugsun, hönnunarhugsun, nemendalýðræði, teymiskennslu og samþættingu námsgreina. Í öllum árgöngum eru kenndar svokallaðar Uglur sem byggja á samþættingu námsgreina og eru verkefni unnin þematengt, ýmist sem hópa- eða einstaklingsverkefni.

Í þessari málstofu kynna kennarar Víkurskóla Uglurnar, sem skipulagðar eru með tvennum hætti; annars vegar í íslensku, náttúrufræði, samfélagsfræði og upplýsinga- og tæknimennt og hins vegar í ensku, íslensku, samfélagsfræði og upplýsinga- og tæknimennt. Uglurnar eru skipulagðar af ugluteymum og mikil áhersla á fjölbreytt verkefni og þau samtvinnuð og metin út frá hæfniviðmiðum allra námsgreinanna. Samvinna nemenda er mikil og er aðferðum leiðsagnarnáms beitt og lögð áhersla á skapandi skil.

# data[].attributes.body
Kynningarmyndina er einnig að finna á ensku og pólsku á heimasíðu skólans: https://vikurskolinn.is/